SLCรับ ธนพันธ์ ทิ้งหุ้น11.55%กระทบโครงสร้างการถือหุ้น
SLC ยอมรับ ธนพันธ์ วงศ์ชินศรี ทิ้งหุ้น 11.55% กระทบโครงสร้างการถือหุ้น ยันโครงสร้างของบริษัทยังไม่มีการเปลี่ยนแปลง
8 ก.ย. 2553

SLC ยอมรับ ธนพันธ์ วงศ์ชินศรี ทิ้งหุ้น 11.55% กระทบโครงสร้างการถือหุ้น ยันโครงสร้างของบริษัทยังไม่มีการเปลี่ยนแปลง
นายอารักษ์ ราษฎร์บริหารประธานเจ้าหน้าที่บริหาร  บริษัท โซลูชั่น คอนเนอร์(1998)  (SLC) เปิดเผยถึงกรณี นายธนพันธ์ วงศ์ชินศรี ผู้ถือหุ้น, กรรมการและกรรมการอำนวยการของบริษัท โซลูชั่น คอนเนอร์(1998)  ได้ขายหุ้นออกมาจำนวน 70 ล้านหุ้นหรือ 11.55% นั้น บริษัทได้สอบถามกรรมการเกี่ยวกับข้อเท็จจริงในการทำรายการดังกล่าวแล้ว ทราบว่าสัดส่วนหุ้นที่นายธนพันธ์ถือครองก่อนหน้าจำนวน 80 ล้านหุ้น   คิดเป็น13.2 %  และได้มีการขายไปจำนวน 70 ล้าน  หุ้น คิดเป็น  11.55  % คงเหลือหุ้นที่ถือครองอยู่จำนวน10 ล้านหุ้น คิดเป็น 1.65  % ของทุนจดทะเบียนและชำระแล้ว
ทั้งนี้ การขายหุ้นในส่วนของนายธนพันธ์ เป็นการขายหุ้นในกระดานซื้อขายปกติ มิได้มีการขายเฉพาะเจาะจงให้ผู้ใด ซึ่งผลจากการขายนี้อาจมีผลกระทบต่อโครงสร้างผู้ถือหุ้นของบริษัท แต่อย่างไรก็ตาม โครงสร้างการบริหารงาน, กรรมการ หรือ โครงสร้างของบริษัทจะยังไม่มีการเปลี่ยนแปลงใดๆ